OpenLLM-France/wikimedia huggingface dataset:
# Lope Ferrench de Luna

Lope Ferrench de Luna va ser un cavaller aragonès del llinatge dels Luna. 2n Senyor de Luna. Era fill de Bacalla de Luna i de Sanxa Martínez. Es casà amb Urraca amb qui concebé a Pero López de Luna, que fou el tercer Senyor de Luna. Segons diu la Crònica de Sant Joan de la Penya va lluitar en la batalla d'Alcoraz.

## Bibliografia

* Fundación Medinaceli: Bacala de Luna (castellà)
* Jerónimo Zurita: Anales de la Corona de Aragón (Ed. 1562-1580) (castellà)
* Biografías y vida: Familia Luna (castellà)
* Armoría: Ferrench de Luna(castellà)
* La Casa de Luna (1276-1348): factor político y lazos de sangre en la ascensión de un linaje aragonés (castellà)
# Copa Venezuela

La Copa veneçolana de futbol o Copa Venezuela és una competició per eliminatòries disputada per clubs de la primera i segona divisions veneçolanes.
És organitzada per la Federació Veneçolana de Futbol. El vencedor de la competició obté una plaça per disputar la Copa Sud-americana.
El promotor d'aquest torneig, batejat Copa Veneçuela, va ser el senyor Nicolás de las Casas al seu retorn d'Espanya el 1930, essent en aquell temps, president del club Deportivo Venezuela. La copa, en forma d'àmfora, amb cinc facsímils d'ella, va ser donada pel FC Barcelona.

## Historial

Font:

### Era Amateur

Copa Venezuela
* 1932: Unión SC
* 1933: Dos Caminos SC
* 1934: Unión SC
* 1935: Unión SC
* 1936: Unión SC
* 1937: Litoral FC
* 1938: Unión SC
* 1939: No es disputà
* 1940: Unión SC
* 1941: Litoral FC
* 1942: Loyola SC
* 1943: Loyola SC
* 1944: No es disputà
* 1945: Dos Caminos SC
* 1946: No es disputà
* 1947: La Salle FC
Copa Distrito Federal
* 1948: Pampero FC
Copa Junta Militar
* 1949: Deportivo Italia FC
* 1950-1951: No es disputà
Copa Ciudad de Caracas
* 1952: Univ. Central de Venezuela FC
Copa IND
* 1953: CD Vasco
* 1954-1956: No es disputà

### Era Professional

Copa Liga Mayor
* 1957-1958: No es disputà
* 1959: CD Portugués
Copa Naciones
* 1960: Banco Agrícola y Pecuario
Copa Caracas
* 1961: Deportivo Italia FC
* 1962: Deportivo Italia FC
* 1963: UD Canarias
* 1964: Tiquire Flores FC
* 1965: Valencia FC
* 1966: Deportivo Galicia FC
* 1967: Deportivo Galicia FC
Copa Venezuela
* 1968: UD Canarias
* 1969: Deportivo Galicia FC
* 1970: Deportivo Italia FC
* 1971: Estudiantes de Mérida FC
Copa Valencia
* 1972: CD Portugués
Copa Venezuela
* 1973: Portuguesa FC
* 1974: No es disputà
* 1975: Estudiantes de Mérida FC
* 1976: Portuguesa FC
* 1977: Portuguesa FC
* 1978: Valencia FC
* 1979: Deportivo Galicia FC
* 1980: Atlético Zamora
* 1981: Deportivo Galicia FC
* 1982: Deportivo Táchira FC
Copa Bicentenario
* 1983: Deportivo Táchira FC
* 1984: No es disputà
Copa Venezuela
* 1985: Mineros de Guayana
* 1986: No es disputà
* 1987: Caracas FC
* 1988: CS Marítimo de Venezuela
* 1989: CS Marítimo de Venezuela
* 1990: Internacional Pto La Cruz
* 1991: Anzoátegui FC
* 1992: Trujillanos FC
* 1993: Caracas FC
* 1994: Caracas FC
* 1995: ULA FC
* 1996-2006: No es disputà
* 2007: Aragua FC
* 2008: Deportivo Anzoátegui SC
* 2009: Caracas FC
* 2010: Trujillanos FC
* 2011: Mineros de Guayana
* 2012: Deportivo Anzoátegui SC
* 2013: Caracas FC
* 2014: Deportivo La Guaira FC
* 2015: Deportivo La Guaira FC
* 2016: Zulia FC
* 2017: Mineros de Guayana
* 2018: Zulia FC
* 2019: Zamora FC
* 2020-2021: Cancel·lat
* 2022-2023: No es disputà
* 2024: Deportivo La Guaira FC
* ↑ Cancel·lat per la pandèmia de la COVID-19.

## Referències

* ↑ Así nació la Copa Venezuela en 1932 - eliezerperez.com
* ↑ «Venezuela - List of Cup Winners and Runners Up». rsssf.com. [Consulta: 9 febrer 2018].
* ↑ La Copa República Bolivariana de Venezuela (2000) guanyada per Caracas FC fou considerada torneig de Primera Divisió (Torneig Apertura).
# Ampelodesmo-Ericetum

Ampelodesmo-Ericetum és una associació fitosociològica que forma part de l'aliança Calicotomo - Cistion ladaniferi. Es tracta de la brolla calcífuga de brucs i estepes amb càrritx de Menorca, l'única illa de les Illes Balears amb àrees silícies.
Predominen el bruc (Erica arborea i Erica scoparia), acompanyat d’estepes com Cistus salviifolius, Cistus monspeliensis, l’arboç (Arbutus unedo), la murta (Myrtus communis) i, especialment, el càrritx (Ampelodesma mauritanica). Altres plantes més rares que caracteritzen aquesta comunitat són:
* Genista linifolia, que només es troba als Països Catalans a Menorca, la Selva i el Baix Empordà.
* Centaureum enclusense, endèmica de Menorca i trobada a prop de s'Enclusa.
* Asphodelus aestivus, una espècie meridional que no es troba en el Cistion continental.
Aquesta comunitat representa una segona etapa de degradació de l'alzinar sobre substrats silicis. La primera etapa es corresponderia amb una màquia d'ericàcies (Erico - Arbutetum). Però, quan l’acció humana és més intensa, l’arboç i les espècies del Quercion ilicis perden importància. Així, les estepes i el càrritx colonitzen els espais oberts, on la llum arriba fins a l'estrat inferior. Es poden distingir dues subassociacions:
* Subass. amb Erica scoparia: Correspon a sòls profunds i força humits. Prefereix exposicions més o menys ombrívoles i poca inclinació del terreny. Diferencials:
** Erica scoparia
** Carex flacca
** Centaureum enclusense
** Schoenus nigricans
** Pulicaria odora
* Subass. amb Cistus monspeliensis: On domina també molt sovint el bruc boal i el càrritx. Correspon a sòls més secs i pobres, sovint en vessant solell inclinat. Diferencials:
** Cistus monspeliensis
** Dorycnium pentaphyllum subsp. pentaphyllum
** Dorycnium hirsutum
** Olea europaea var silvestris

## Referències

* ↑ «El paisatge vegetal de l’illa de Menorca (territori menorquí) | enciclopedia.cat». [Consulta: 7 octubre 2024].
* ↑ «Xarxa Natura 2000-4030 - Bruguerars secs europeus». [Consulta: 7 octubre 2024].
# Mengo Yokoyari

Mengo Yokoyari (横槍 メンゴ, Yokoyari Mengo, nascuda el 27 de febrer de 1988) és una artista de manga japonesa. Va debutar com a artista de manga adulta el 2009.

## Biografia

Va fer el seu debut el 2009 amb Shinken☆H Seminar! publicat a Magazine War (Sun Publishing). Seguidament, va continuar escrivint manga principalment per a la mateixa revista, però des que va començar a serialitzar Haruwaka a COMIC Sumomo (Futabasha) el 2010, va treballar principalment en revistes de manga per a joves. Entre ells, Kuzu no Honkai és conegut com una obra representativa. També treballa com a il·lustradora, principalment a internet, signant els seus treballs com a "Yori" i dedicant-se principalment a il·lustracions de cançons utilitzant Vocaloid.
El 2020, durant el número 21 de Weekly Young Jump publicat el 23 d'abril, Aka Akasaka va començar la serialització d'Oshi no ko, que va ser escrita per Akasaka i dibuixada per Yokoyari.

## Obres

* Haruwaka (はるわか) (2010–2012)
* Mokkai Shiyo? (もっかいしよ ?) (2011)
* Kimi wa Midara na Boku no Joō (君は淫らな僕の女王) (2012–2017, guió de Lynn Okamoto)
* Kuzu no honkai (també conegut per Scum's Wish) (クズの本懐) (2012–2017)
* Mega Heart (めがはーと) (2013–2017)
* Retort Pouch! (レトルトパウチ！) (2014–2018)
* Isshō Sukitte Yuttajan (一生好きってゆったじゃん) (2018–2020, compilació d'històries curtes)
* Oshi no Ko (【推しの子】) (2020–2024, guió d'Aka Akasaka).

### Especials i one-shots

* I Am a Hero (2016), breu història (inclòs a I Am a Hero Official I Am a Hero Official Anthology: 8 Tales of the ZQN (アイアムアヒーロー　公式アンソロジーコミック８))
* Fuyu Kitari naba (ふゆきたりなば) (2013) (inclosa com a sisena i última història del volum 2 de Cigarette Anthology (シガレットアンソロジー))

## Referències

* ↑ 稀見 理都. «ja:横槍メンゴ先生 インタビュー» (en japonès), 23-04-2020. [Consulta: 25 juny 2020].
* ↑ «えろまんがけんきゅう（仮）【横槍メンゴ先生　インタビュー】», 03-12-2020. [Consulta: 30 abril 2023].
* ↑ «横槍メンゴ». [Consulta: 30 abril 2023].
* ↑ «【推しの子】原作公式サイト». [Consulta: 30 abril 2023].
* ↑ «Scum's Wish's Mengo Yokoyari to End Retort Pouch! Manga in December». Anime News Network, 15-11-2020. [Consulta: 25 juny 2020].
* ↑ «ja:『かぐや様』作者、ヤンジャンで2作品同時連載開始 原作担当の新連載は芸能界描く» (en japonès). Oricon, 23-04-2020. [Consulta: 25 juny 2020].
# Blockchain Capital

Blockchain Capital (abans Crypto Currency Partners) és una empresa de capital risc fundada el 2013 pels germans Paul Bart Stephens i William Bradford Stephens.

## Història

El 2013, Blockchain Capital es va convertir en un dels primers fons de capital risc dedicats a projectes de bitcoin i cripto.
La companyia va invertir en diversos líders de categories notables, com ara Opensea, Kraken, Ethereum i Coinbase.
L'octubre de 2024, Blockchain Capital va liderar una ronda d'inversió de la Sèrie A de 15 milions de dòlars a Bluesky Social, PBC, empresa de xarxes socials, que opera una plataforma social de microblogging descentralitzada del mateix nom.

## Referències

* ↑ «Openfinance opens up US trading of third-party digital assets» (en anglès americà). TechCrunch, 16-05-2019. [Consulta: 3 juny 2019].
* ↑ Levy, Ari. «Crypto venture firm Blockchain Capital is raising $150 million for two funds» (en anglès). CNBC, 17-10-2017. [Consulta: 3 juny 2019].
* ↑ Silberling, Amanda. «Bluesky raises $15M Series A, plans to launch subscriptions» (en anglès americà). TechCrunch, 24-10-2024. [Consulta: 24 octubre 2024].

## Enllaços externs

* Blockchain Capital - Lloc web oficial
# (946) Poësia

(946) Poësia és un asteroide del cinturó principal descobert per l'astrònom Max Wolf en 1921 des de l'observatori d'Heidelberg-Königstuhl, Heidelberg, Königstuhl, (Alemanya).
(946) Poësia pertany a la família Temis.
Porta el seu nom en honor de la deessa de la poesia.
S'estima que té un diàmetre de 43,75 ± 4,6 km. La seva distància mínima d'intersecció de l'òrbita terrestre és d'1,68272 ua. El seu T$_J$ és de 3,201.
Les observacions fotomètriques recollides d'aquest asteroide mostren un període de rotació de 108,5 hores, amb una variació de lluentor de 10,42 de magnitud absoluta.

## Referències

* 1 2 3 4 5 6 7 8 «JPL Small-Body Database». [Consulta: 24 octubre 2023].
* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 24 gener 2024].
* ↑ «JPL Small-Body Database». [Consulta: 4 novembre 2024].
* ↑ Hirayama, Kiyotsugu. Families of Asteroids (en anglès). 1, 1922, p. 55-94.
* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# Adromischus alstonii

Adromischus alstonii és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus alstonii (Schönl. & Baker f.) C.A.Sm.va ser descrita per Christo Albertyn Smith i publicada a Bothalia. A Record of Contributions from the National Herbarium, Union of South Africa. Pretoria. iii. 638, 639.1939.

## Referències

* ↑ «Adromischus alstonii». Tropicos.org. Missouri Botanical Garden.

## Bibliografia

Pilbeam, John; Rodgerson, Chris; Tribble, Derek. Adromischus. The cactus file handbook 3 (en anglès). Christchurch, Dorset: Cirio Publishing Services Ltd, 01-05-1998, p. 107. ISBN 0 9520382 3 X.
# Aixtarot (ciutat)

Aixtarot (Aštartu) va ser una ciutat de Canaan, a la costa oriental del llac de Tiberíades. Al segle xiv aC apareix governada per Ayyab. És esmentada per dues cartes d'Amarna (EA 197 i EA 256).
El Deuteronomi parla de la ciutat. Diu: «Després de derrotar Sehon, el rei amorreu, que residia a Hesbon, i de vèncer, prop d'Edrei, Og, rei de Basan, que residia a Aixtarot, Moisès començà a explicar la Llei a l'est del Jordà».

## Referències

* ↑ Moran, William L. (ed.). The Amarna Letters. Baltimore, Maryland: Johns Hopkins U.P., 2002, p. 256-257. ISBN 9780801867156.
* ↑ Deuteronomi. 1:4-5
# Alberto Rojas

Alberto Rojas (Monterrey, 27 de març de 1944-Ciutat de Mèxic, 21 de febrer de 2016), més conegut com "El cavall", va ser un actor i director de cinema mexicà amb una extensa carrera cinematogràfica que va començar a finals de la dècada de 1960. És un dels actors més reconeguts en el gènere de la comèdia eròtica mexicana i el cine de ficheras.
Va morir el 21 de febrer de 2016 als 71 anys de càncer de bufeta.

## Filmografia
### Com a actor

* 1969 - Santo en el tesoro de Drácula
* 1974 - Detective de hotel
* 1975 - El albañil
* 1978 - Oye Salomé!
* 1978-1979 - El mundo de Luis de Alba
* 1979 - Muñecas de medianoche
* 1980 - El siete vidas
* 1980 - Burlesque
* 1981 - El mil usos
* 1982 - La pulquería 2
* 1982 - Un macho en la casa de citas
* 1982 - El ratero de la vecindad
* 1983 - Las perfumadas
* 1984 - Piernas cruzadas
* 1984 - La pulquería 3
* 1984 - Perico el de los Palotes
* 1986 - Esta noche cena Pancho
* 1986 - Un macho en la cárcel de mujeres
* 1986 - Tres mexicanos ardientes
* 1987 - Qué buena está mi ahijada
* 1988 - Pancho el sancho
* 1989 - El Garañón
* 1993 - Mi novia ya no es Virginia
* 1996 - Loca academia de modelos
* 1997 - La jaula del pájaro
* 1999 - Bill Gritón vs Mónica del Whisky
* 2009 - Central de Abasto"
* 2013 - El sexo me da risa 3
* 2014 - El crimen del Cácaro Gumaro

### Com a director

* 2006 - No me toquen eso
* 2001 - Un ratero muy... decente
* 1999 - Bill Gritón vs Mónica del Whisky
* 1998 - Me asusta pero me gusta
* 1997 - La jaula del pájaro
* 1991 - Dos nacos en el planeta de las mujeres
* 1991 - Papito querido
* 1990 - El garañón 2
* 1989 - Un macho en el hotel
* 1989 - Un macho en la tortería
* 1982 - Un macho en la casa de citas
* 1982 - Un macho y sus puchachas

## Referències

* ↑ Alberto Rojas "El caballo" Perfil del actor en Internet Movie Database. Consultado el 14 de enero de 2018.
* ↑ «A los 71 años fallece el actor Alberto Rojas» (en castellà). La Opiniónconsulta= 14 de gener de 2018. Arxivat de l'original el 2023-01-23. [Consulta: 17 desembre 2023]..
# Albiasu

Albiasu és una localitat navarresa que pertany al municipi de Larraun. Està situada a la Merindad de Pamplona, a la comarca de Leitzaldea i a 37 km de la capital de la comunitat, Pamplona. La seva població el 2014 era de 18 persones.
La localitat d'Albiasu està situada a la part occidental de la vall de Larraun, al nord-oest de la serra d'Aralar i a una altitud de 617 msnm. El seu terme té una superfície de 3,35 km².

## Referències

* ↑ «Datos de Albiasu». Gobierno de Navarra. [Consulta: 15 octubre 2009].
* ↑ «Artículo de Albiasu». Gran Enciclopedia Navarra. [Consulta: 3 octubre 2011].
# Yan Pu

    En aquest nom xinès, el cognom és Yan.
Yan Pu (valor desconegut) va ser un assessor servint sota el senyor de la guerra Zhang Lu durant el període de la tardana Dinastia Han Oriental de la història xinesa. Ell va assessorar a Zhang Lu en la defensa contra Cao Cao, i el va aturar de convertir-se en rei.

## Antecedents

En algun moment entre el 17 d'abril i el 15 de maig de 215, Cao Cao va llançar una campanya contra Zhang Lu a Comanderia de Hanzhong. Quan l'exèrcit de Cao Cao va arribar a Chencang (陳倉; actual Districte de Chencang, Baoji, Shaanxi) i estava a punt de passar per Wudu (武都; al voltant de l'actual Longnan) , Gansu), les Di de la zona van bloquejar el seu camí, així que Cao Cao va enviar Zhang He, Zhu Ling i altres per atacar el Di i netejar el camí. Entre el 16 de maig i el 14 de juny de 215, l'exèrcit de Cao Cao va passar per San Pass (散關) i va arribar a Hechi (河池). El rei Di, Dou Mao (竇茂), va portar milers de membres de la tribu a resistir Cao Cao, però Cao els va derrotar el mes següent i va massacrar la població Di. Qu Yan (麴演), Jiang Shi (蔣石) i altres generals de les comandaments de Xiping (西平) i Jincheng (金城) van matar Han Sui i van enviar el seu cap a Cao Cao.
Entre el 13 d'agost i el 10 de setembre de 215, les forces de Cao Cao van arribar al pas de Yangping (陽平關; a l'actual Comtat de Ningqiang, Shaanxi) després de fer un llarg i ardu viatge per terreny muntanyós. Quan els seus soldats van començar a queixar-se, Cao Cao va anunciar que els recordaria per les seves contribucions per animar-los a seguir endavant.
Yan Pu :
| Xinès tradicional: | Xinès tradicional: | 閻圃 |
| Xinès simplificat: | Xinès simplificat: | 阎圃 |

## En la ficció

En la novel·la històrica del Romanç dels Tres Regnes de Luo Guanzhong, Yan Pu en una ocasió va haver d'advertir a Zhang Lu perquè no matara a Pang De basant-se en les calúmnies propagades per Yang Song. Després que Zhang Lu va rendir-se a Cao Cao, Yan Pu va ser creat amb el títol de marquès.

## Referències

* ↑ ([二十年]三月，公西征張魯，至陳倉，將自武都入氐；氐人塞道，先遣張郃、朱靈等攻破之。夏四月，公自陳倉以出散關，至河池。氐王竇茂衆萬餘人，恃險不服，五月，公攻屠之。西平、金城諸將麴演、蔣石等共斬送韓遂首。) Sanguozhi vol. 1.
* ↑ (魏書曰：軍自武都山行千里，升降險阻，軍人勞苦；公於是大饗，莫不忘其勞。) Wei Shu annotation in Sanguozhi vol. 1.

## Vegeu també

* Llista de persones dels Tres Regnes
# Alternativa de Govern

Alternativa de Govern és un partit polític català fundat el 2010 per Montserrat Nebrera i altres militants crítics del PP català (PPC). Es definia com a liberal i anti-establishment. L'origen del nom es remunta el 2007 quan la líder del partit va crear una pàgina web pensada per fomentar el debat amb els ciutadans, una iniciativa que aleshores va molestar l'expresident del PPC Josep Piqué. El 2009, un any després, de perdre les primàries del PPC contra Alicia Sánchez-Camacho va renunciar a l'escó del parlament i va fer públic que treballava per la creació del partit.
El partit es va presentar a les eleccions autonòmiques del 2010 per la circumscripció de Barcelona, la cap de la llista va ser Montserrat Nebrera. En aquests comicis, els únics que s'ha presentat el partit fins al moment, no va aconseguir cap diputat, ja que tan sols va obtenir 2.208 vots (0,09% sobre el total). La seva campanya va estar marcada pel fort caràcter anti-stablishment, molt crític amb l'actual sistema de partits catalans i la llei electoral catalana.
Després dels pobres resultats de les autonòmiques, 2 dels 3 fundadors del partit van deixar la política. El partit no ha tornat a presentar-se en cap elecció i actualment no té activitat política.

## Referències

* ↑ «El nou partit de Nebrera es dirà Alternativa de Govern». Avui, 2010. [Consulta: 10 setembre 2018].
* ↑ «Nebrera llança la seva proposta per a les eleccions». Avui, 2010. [Consulta: 10 setembre 2018].
* ↑ «Resultats electorals circumscripció de Barcelona». Generalitat de Catalunya, 2010. [Consulta: 10 setembre 2018].
* ↑ «Abans de la independència, cal fer neteja». Nació Digital, 2010. [Consulta: 10 setembre 2018].
* ↑ «Montse Nebrera: "Ara per ara no sento cap necessitat de dedicar-me a la política"». Diari Ara, 2011. [Consulta: 10 setembre 2018].
# Ana Flisser Steinbruch

Ana Flisser Steinbruch (Ciutat de Mèxic, 1944), és una biòloga mexicana, doctora i investigadora, el treball de la qual s'ha dedicat a l'estudi i control de la cisticercosi.

## Trajectòria

Va estudiar biologia en la Facultat de Ciències de la Universitat Nacional Autònoma de Mèxic i és doctora en Ciències per l'Escola Nacional de Ciències Biològiques. Actualment és Investigadora titular de temps complet al departament de microbiologia i parasitologia i coordinadora del Pla d'Estudis Combinats en Medicina (PECEM), de la Facultat de Medicina en la Universitat Nacional Autònoma de Mèxic.
És membre del Sistema Nacional d'Investigadors (SNI) amb el nivell III. Al costat del seu germà Manuel Flisser van crear el Premi Lola i Igo Flisser-PUIS el qual reconeix investigadors mexicans, el seu objectiu és promoure, reconèixer i fomentar en els estudiants de doctorat la investigació en parasitologia.
El 1990 va ser la Primera Vicepresidenta de la World Federation of Parasitologists, i Presidenta de la Societat Mexicana de Parasitologia 2005-2007.

## Publicacions

Ha escrit 193 articles, 3 llibres com a autora i coautora, 62 capítols i 8 llibres com coautora.

## Premis

* Premi Nacional de Ciències, atorgat pel CECYT de Puebla.
* The van Thiel Lecture, Association Institute of Tropical Medicine, a Rotterdam-Leiden als Països Baixos.
* Premi PAHO Award for Administration atorgat per l'Organització Panamericana de la Salut.
* Premi Universitat Nacional a l'àrea d'Investigació en ciències naturals, 2011.
* Premi Carlos Slim en Salut 2015 en la categoria Trajectòria en Investigació.
* Premi a Administració, Organització Panamericana de la Salut, 1999.
* Premi "Institut Cultural Mèxic-Israel 99" Mèxic DF 1999.
* Programa de Primes a l'Exercici del Personal Acadèmic de Temps Complet (PRIDE) UNAM, Nivell D, 1998.

## Referències

* ↑ «Reconocimiento Sor Juana Inés de la Cruz 2016», 15-12-2016. [Consulta: 19 abril 2017].
* 1 2 «Ana Flisser: la científica detrás del control de la cisticercosis en México» (en castellà). México Ciencia y Tecnología [Consulta: 11 febrer 2017].
* ↑ «Dra. Ana Flisser Steinbruch». www.fciencias.unam.mx. [Consulta: 11 febrer 2017].
* ↑ «PREMIO LOLA E IGO FLISSER - PUIS» (en castellà). Arxivat de l'original el 2018-03-25. [Consulta: 11 febrer 2017].
* 1 2 3 4 5 6 Dávila, Alejandro Martínez. «2011A03 Flisser Steinbruch, Ana» (en castellà). Arxivat de l'original el 2017-11-12. [Consulta: 11 febrer 2017].
# Procés de renovació de Markov

Els processos de renovació de Markov són una classe de processos aleatoris en probabilitat i estadístiques que generalitzen la classe de processos de salt de Markov. Altres classes de processos aleatoris, com les cadenes de Markov i els processos de Poisson, es poden derivar com a casos especials entre la classe de processos de renovació de Markov, mentre que els processos de renovació de Markov són casos especials entre la classe més general de processos de renovació.

## Definició

En el context d'un procés de salt que pren estats en un espai d'estats $\mathrm {S}$, considereu el conjunt de variables aleatòries $(X_{n},T_{n})$, on $T_{n}$ representa els temps de salt i $X_{n}$ representa els estats associats en la seqüència d'estats (vegeu la figura). Sigui la seqüència de temps entre arribada $\tau _{n}=T_{n}-T_{n-1}$. Per a la seqüència $(X_{n},T_{n})$ Per ser considerat un procés de renovació de Markov, s'ha de complir la condició següent:
${\begin{aligned}&\Pr(\tau _{n+1}\leq t,X_{n+1}=j\mid (X_{0},T_{0}),(X_{1},T_{1}),\ldots ,(X_{n}=i,T_{n}))\\[5pt]=&\Pr(\tau _{n+1}\leq t,X_{n+1}=j\mid X_{n}=i)\,\forall n\geq 1,t\geq 0,i,j\in \mathrm {S} \end{aligned}}$

## Aplicacions

Els sistemes de la teoria de les cues, per exemple, tenen propietats que no sempre es poden representar mitjançant processos simples de Markov. Un exemple és l'autocorrelació. Per aconseguir-ho, sovint s'utilitzen processos semi-Markov per modelar les taxes d'arribada.

## Referències

* ↑ «Markov Renewal Process - an overview | ScienceDirect Topics» (en anglès). [Consulta: 17 novembre 2024].
* ↑ Markov Renewal Processes, Markov Random Walks and Semi-Markov Processes (en anglès). Boston, MA: Springer US, 2006, p. 145–191. DOI 10.1007/0-387-29548-8_4. ISBN 978-0-387-29548-0.
* ↑ Korolyuk, V.; Swishchuk, A. Markov Renewal Processes (en anglès). Dordrecht: Springer Netherlands, 1995, p. 7–26. DOI 10.1007/978-94-011-1010-5_2. ISBN 978-94-011-1010-5.
* ↑ Çinlar, Erhan «Markov Renewal Theory». Advances in Applied Probability, 1, 2, 1969, pàg. 123–187. DOI: 10.2307/1426216. ISSN: 0001-8678.
# Annie Holmström

Annie Sofia Holmström (Jönköping, 22 de febrer de 1880 – Jönköping, 26 d'octubre de 1953) va ser una tennista sueca que va competir als Jocs Olímpics de 1912 d'Estocolm.
Disputà les dues proves individuals femenines, exterior i interior i la de dobles mixtos exteriors, i en totes elles fou eliminada en quarts de final. La seva germana gran Ellen Brusewitz també disputà les proves individuals d'aquests mateixos Jocs.

## Referències

* ↑ Annie Holmström. sports-reference.com
* ↑ Annie Holmström. Swedish Olympic Committee